YouTube

YouTube s teqbaylit nezmer ad t-naru yutub , d asmel web n umaslan (hébergemen) n tvidyutin am akken i yella daɣen d aẓeṭṭa imetti anda iseqdacen zemren ad aznen neɣ ad ẓren tividyutin, ad eǧǧen iwenniten, ṛṛay-nsen neɣ ad bḍun (ad zuzren) tividyutin.

YouTube yettwarna-d deg fuṛaṛ 2005 sɣur Steve Chen , Chad Hurley d Jawed Karim , kraḍ (3) n ixeddamen iqdimen n PayPal , tuɣal tewwi-ten Google ɣur-s deg ṭuber 2006 s 1.6 imelyaren n dulaṛ.

Deg useggas n 2009 , ugar n 350 imelyan n yemdanen i irezzun ɣer wesmel-agi yal ayyur. Deg 28 ṭuber 2010 , meṛṛa imaṭṭafen YouTube wwḍen ɣer umelyar n inezdiyen, am akken daɣen deg useggas n 2018 , ugar n 1.9 imelyaren n iseqdacen i iteqqnen ɣer YouTube yal ayyur.

Amezruy

Takebbanit tettwarna-d deg fuṛaṛ 2005 sɣur Chad Hurley , Steve Chen d Jawed Karim [ 1 ] . Deg tazwara llan bɣan-t ad yili d asmel i wemlili n yilmeẓyen s useqdec n tvidyutin, maca imesbedden beddlen ṛṛay-nsen kra n wussan kan segmi bdan. Tavidyut tamezwarut i yettwarnan ɣer youtube d tin n Jawed Karim deg 23 yebrir 2005 ɣef 20:27.

Deg 9 ṭuber 2006, Google tuɣ YouTube s 1.65 imelyaren n dulaṛ mebla ma yeḍra-d ubeddel deg yisem-is, am akken daɣen i teǧǧa 67 seg yixeddamen-is gar-asen Chad Hurley d Steve Chen.

Agrudem n YouTube

Ẓer daɣen

Imeẓla yeqqnen

Iseɣwan

Iɣbula